b'\n_START_ARTICLE_\nMistreat\n_START_PARAGRAPH_\nMistreat on vuonna 1988 perustettu kouvolalainen RAC-yhtye. Mistreatin esiasteita olivat muun muassa yhtyeet nimelt\xc3\xa4 Synthetical bastards, Sorbus sound ja Technodeath._NEWLINE_Musiikissaan yhtye on yhdist\xc3\xa4nyt punkia ja paikoin my\xc3\xb6s metallivaikutteita perinteiseen rock-musiikkiin. Sanoituksiltaan musiikki on kansallismielist\xc3\xa4, ja erityisesti muukalaisvastaisuus sek\xc3\xa4 antisemitismi on jatkuvasti esill\xc3\xa4. Yhtye ottaa kappaleissaan kantaa esimerkiksi kommunismia vastaan. Er\xc3\xa4s toistuvasti esiintyv\xc3\xa4 teema kappaleissa on my\xc3\xb6s toinen maailmansota Suomen n\xc3\xa4k\xc3\xb6kulmasta ._NEWLINE_Mistreatin tunnetuimpia kappaleita ovat muun muassa "Finland skinheads", "We\'re ready", "Hang the scum", "Skinhead girl", "To die for!" ja "On its knees". Yhtye on tehnyt runsaasti versioita vanhoista suomalaisista kappaleista, kuten esimerkiksi "Kymenlaakson laulu", "Njet Molotov", "Sillanp\xc3\xa4\xc3\xa4n marssilaulu", "R\xc3\xb6h\xc3\xb6ranta", "Oi Molotohvi", sek\xc3\xa4 Irwin Goodmanin "Mutakuono ja lakupelle" -kappaleesta. Mistreat on tehnyt my\xc3\xb6s HIFK:lle omistetun kappaleen "Stadin numero 1".'